Nad lipom 35

***Nad lipom 35*** je humoristička serija Nove TV. Autor serije je Stevo Cvikić. Serija je s emitiranjem započela 2006. godine.

## Paralela sa prijašnjom serijom
Za vrijeme 1990-ih emitirala se serija *[[Jel' me netko tražio?]]*. Ova serije je nekakva vrsta nasljednice serije, no uz poboljšanja. U originalnoj seriji bili su samo neki gosti i djelatnici bara, dok su u novoj seriji dodani i stanari iznad bara. Popularna fraza: *Jel' me netko tražio*, po kojoj je serija dobila ime, i danas se koristi u seriji. U novoj verziji serije svoje uloge i dandanas tumače Ivica Zadro, Nives Ivanković, Slavko Pintarić Pišta i Branimir Vidić Flika. Sanja Doležal je u "Jel me netko tražio?" tumačila ulogu novinarke koju danas tumači Mirna Maras.

## O emisiji
Stanovnicima zgrade u susjedstvu probleme stvara lokal u prizemlju koji za gaže angažira nastupe pjevača kao što su Jasmin Stavros ili Jelena Rozga. Nerijetko je otvorena i terasa na kojoj ne baš tiho svira četveročlani bend i gostujući pjevači. Car lokala je konobar koji svakog poznaje, u sve je upućen i na sve ima komentar, baš kao i njegove redovne mušterije, te oni koji često navraćaju – lokalna novinarka ili pjevačica u usponu. I sve bi bilo u najveselijem redu da iznad lokala ne žive stanari kojima se događanja iz prizemlja nimalo ne sviđaju – stariji bračni par, susjeda usidjelica i predstavnik stanara Neven Bau.

U emisiji je gostovalo mnogo glazbenih gostiju kao Jasmin Stavros, Jelena Rozga, Danijela Martinović, Zlatko Pejaković, Boris Novković, Dražen Zečić, Alka Vuica, Joško Čagalj Jole, Hanka Paldum, Jurica Pađen, Mladen Grdović, Vlatka Pokos, Matija Vujica, Fantomi, Novi fosili, Slavonske lole, Alen Vitasović, Dean Dvornik, Magazin, Mate Mišo Kovač, Hari Mata Hari, Halid Bešlić, Josipa Lisac, Lana Jurčević, Luka Nižetić, Antonija Šola, Toše Proeski, Neda Ukraden, Lepa Brena, Željko Samardžić i mnogi drugi.

### Novogodišnji specijal
Na Staru godinu 2010. Nova TV emitirala je dvosatni specijal "**Nova u Dragošju**" u kojem su sudjelovali fiktivni likovi iz dramske serije "Najbolje godine" kao i nekoliko likova iz "Nad lipom 35".

Glumačku postavu specijala čine Jasna Odorčić (Zlata), Ljubomir Kerekeš (Lale), Velimir Čokljat (Đuka) i Janko Rakoš (Damir) iz "Najboljih godina", te Nives Ivanković (Miki), Mirna Maras (Nina), Mario Valentić (Luigi), Ivica Zadro (Barmen), Branimir Vidić (Doline) i Damir Mihanović Čubi (Roman) iz "Nad lipom 35".

Od glazbenih gostiju nastupili su Severina Vučković, Neda Ukraden, Danijela Martinović, Halid Bešlić, Maja Šuput, Dražen Zečić, Zlatko Pejaković, Mate Bulić, Jasmin Stavros, "E.T." i "Karma".

## Glumci i gosti
### Glavna glumačka postava serije
* Ivica Zadro kao Šef (barmen) (2006.-2009.)
* Damir Mihanović Čubi kao Roman/Neven (2006.-2009.)
* Nives Ivanković kao konobarica Miki (2006.-2009.)
* Elizabeta Kukić kao Bosiljka Picek/Doktorica (2006.-2009.)
* Mirna Maras kao novinarka Nina (2006.-2009.)
* Jadranka Matković kao Rebeka Palisander (2006.-2009.)
* Slavko Pintarić Pišta kao Štefek (2006.-2009.)
* Žarko Potočnjak kao Srećko Leš (2006.-2009.)
* Branimir Vidić kao Zvonimir Doline (2006.-2009.)
* Tomislav Štriga kao policajac (2006.-2009.)
* Hrvoje Grčević kao Punker (2006.-2009.)
* Emilija Bunjac kao Maja (2007.-2009.)
* Mario Valentić kao Luigi Kenjalo (2008.-2009.)

### Bivša glumačka postava
* Vanda Božić kao Anđela (2006.)
* Marija Borić kao Anamarija - Ana (2006.)
* Vlatka Grakalić kao Agata Svečnjak (2006.)
* Duško Gruborović kao Josip Brda (2006.)
* Edo Vujić kao Robert Picek (2006.-2008.)

## Reference

## Vanjske veze
*